recursal/SuperWikiNEXT-32B huggingface dataset:
**Ацо Богдановски - Конга** (Скопје,  1960
 - Скопје, 23 декември 2013

) — македонски музичар, најпознат како член на групата Нокаут. Негова страст биле конгите, по што го добил и својот прекар.

Животопис
---------

Конга е роден во 1960 година во Скопје. Првата група во која членувал Конга е „Макакус" (1979) кога почнал да удира на конги. Во периодот од пет години се направиле многу песни, а за последната „Обоена светлина" тој напишал и текстот. Потоа неговиот музички правец е насочен на бендот „Нокаут" формиран 1997 година, на два албуми: „Нокаут" (1997) со продуцентот Дарко Димитров, и „До последен здив" (2001) со продуцентите Анте Пецотиќ и Кристина Ковач, каде што се наоѓаат големите хитови „*АБЦ", „Фатална опсесија", „Временска машина", „Би се викал те сакам", „Телефонскиот број не постои", „Илјада причини за крај", „Мене ми припаѓаш"*. Во 2013 години Конга добил карцином на коските и му била ампутирана раката. Неговите колеги одржувеле концерти и настани преку кои собирале пари за негово понатамошно лекување. Но тој не успева во таа битка и на 23 декември 2013 починал во Скопје. Бил женет и татко на две деца.

Наводи
------

1. ↑  *Почина Ацо Конга*
| Музика на Македонија |
| --- |
|  |
| 
Историска периодизација |
| * Античка музика
* Средновековна музика
* Османлиски период
* Преродбена музика
* Музиката помеѓу двете светски војни
* Повоена музика
* Современа музика
 |
| 
Фолклорна уметност |
| * Народна музика
* Староградска
* Чалгија
* Народни инструменти
* Народни ора
* Македонски народни песни
 |
| 
Жанровска поделба |
| * Класична
* Џез
* Блуз
* Рок
* Метал
* Панк
* Поп
* Фолк
* Електронска
* Рап/Хип-хоп
 |
| 
Музички фестивали |
| * Охридско Лето
* Таксират
* Денови на македонска музика
* МакФест
* Скопје Фест
* Фолк фест Валандово
* Скопски џез фестивал
* Офф Фест
* Д Фестивал
* Скопје Гори
* Пиво Фест
 |
| 
Музички друштва |
| * СОКОМ
 |
| 
Заштита на авторски права |
| * ЗАМП
 |
| * п
* р
* у
 |

**Античката македонска музика** е најраната македонска музика или музиката во антиката, односно во класичниот и римскиот период.

Извори од ракописи и Археолошки наоди
-------------------------------------

За музичката култура во Македонија, пред доаѓањето на Словените, зборуваат неколку антички писатели. Така, во еден од своите дијалози, грчкиот филозоф Дион Христозум напоменал дека Филип II и неговиот син Александар Македонски, по враќањето од војната во 338 г.п.н.е. им принеле жртва на музите „Тракијците и Македонците ја сакаат музиката" - констатирал Атињанинот Конон.

Антички Театар, Охрид
Според некои писатели, легендарниот митолошки пејач Орфеј, бил од тракиско-македонско потекло. Во Македонија п.н.е. многу бил распространет митот и култот за богот Дионис, затоа Елините набројувале многу дионизиски свечености во Македонија. Очигледен пример за неговото обожување претставува откривањето на бронзената статуа на тетовската Менада од VI п.н.е. во карактеристична кореографска поза.

Друг материјален доказ за богатиот музички живот на повисоките слоеви, датира од римскиот период. Тоа се две барељефни плочи од фасадниот ѕид на античкиот театар во Охрид. На едната е претставен Аполон, со лира во придружба на три други фигури, чија појава одговара на одликите на Аполоновиот култ. На другата плоча е претставен антиподот (токму спротивното) на олицетворението на аполонискиот култ - богот Дионис со инструментот авлос во рацете покрај три фигури што носат грозје и вино.

Наследство
----------

Од традиционалните свечености, богати со музика за време на Римјаните, треба да се споменат таканаречените розалии - празник на мајското цвеќе - кои се обредни песни, инструментални мелодиии и игри се празнувале кај македонското население и по прифаќањето на христијанството. Овие празници ги наследиле и македонските Словени, кои ги трансформирале во своите пагански обичаи и фолклорни творби.

Наводи
------

1. ↑  Драгослав Ортаков, Музичката уметност во Македонија, стр. 13, 1982 година, Скопје
Брукер 700 MHz   Спектрометар на јадрена магнетна резонанција (НМР).
**Јадрена магнетна резонанција** (ЈМР) — метод на физичко набудување во кое јадрата во силно константно магнетно поле се разбудени од слабо осцилирачко магнетно поле (во блиското поле и затоа не вклучуваат електромагнетни бранови ) и реагираат со производство на електромагнетно сигнал со честота одлика на магнетното поле на јадрото. Овој процес се јавува близу резонанцијата, кога честотата на осцилацијата ќе одговара на внатрешната честота на јадрата,која што зависи од јачината на статичкото магнетно поле, хемиската околина и магнетните својства на вклучениот изотоп; во практични апликации со статички магнетни полиња до околу 20   Сепак, честотата е слична на многу висока честота и на ултра висока честота (60-1000) MHz. НМР е резултат на специфични магнетни својства на одредени атомски јадра. Спектроскопијата на јадрената магнетна резонанција широко се користи за да се утврди структурата на органските молекули во растворот и да се проучи молекуларната физика, кристалите, како и некристалните материјали. НМР исто така се користи и како рутина во напредните техники за медицинско снимање, како на пример во магнетната резонанција (МРИ).

Сите изотопи кои содржат непарен број на протони и или неутрони (види Изотоп ) имаат интринтен јадрен магнетен момент и аголна динамика, со други зборови, нецеро јадрено вртење, додека сите нуклиди со рамномерен број и од двете имаат вкупно вртење на нула. Најчесто користени јадра се 1  
H  
 </br> 1  
H  
 </br> и 13  
C  
 </br> 13  
C  
 </br>, иако изотопите на многу други елементи може да се испитаат и со високоспектарска спектроскопија НМР.

Наводи
------

1. ↑  Hoult, D. I.; Bhakar, B. (1997). „NMR signal reception: Virtual photons and coherent spontaneous emission". *Concepts in Magnetic Resonance*. **9** (5): 277–297. doi:10.1002/(SICI)1099-0534(1997)9:5<277::AID-CMR1>3.0.CO;2-W.
Грам-позитивната бактерија *Bacillus anthracis* (виолетови стапчиња) во примерок од ’рбетномозочна течност. Другите клетки се леукоцити.
**Грам-позитивните бактерии** претставуваат бактерии чиј клеточен ѕид се обојува со кристал-виолетови бои кои се користат при боењето по Грам. Најчесто кратко се означуваат како **Gr (+)**.

Клеточен ѕид
------------

Грам-позитивниот клеточен ѕид се одликува со присуството на многу дебел пептидогликански слој кој е одговорен за задржувањето на кристал-виолетовите бои за време на процедурата на боење по Грам. Застапен е исклучиво кај организмите кои припаѓаат во групата на Actinobacteria (или високопроцентни G+C Грам-позитивни организми) и кај Firmicutes (или нископроцентни G+C Грам-позитивни организми). Бактериите во групата на Deinococcus-Thermus исто така можат да се изложат на Грам позитивно боење, но тие содржат и некои структури на клеточниот ѕид кои се типични за Грам-негативните организми. Во Грам-позитивниот клеточен ѕид се вметнати полиалкохоли наречени теихоински киселини, од кои некои се поврзани со липидите и градат липотеихоински киселини. Бидејќи липотеихоинските киселини се ковалентно поврзани со липидите во рамките на цитомембраната, тие се одговорни за поврзувањето на пептидогликанот за цитомембраната. Теихоинските киселини му даваат на Грам-позитивниот клеточен ѕид целокупно негативен полнеж поради присуството на фосфодиестерски врски помеѓу мономерите од теихоинската киселина.

Класификација
-------------

Идентификација на видовите во клинички услови

Надворешни врски
----------------

* Грам-негативни бактерии
* Ханс Кристијан Грам
**Џејмс МекФаден** (англиски: *James McFadden*; роден на 12 август 1983 во Глазгов) — шкотски фудбалер кој во моментов е без клуб.

Кариера
-------

### Клупска кариера

МекФаден ја започнал кариерата во Мадервел во Шкотската Премиер Лига. Во сезоната 2003-2004 тој постиганал 19 голови и со тоа ја добил наградата за најдобар млад фудбалер на Шкотска. Летото тој преминал во Евертон за сума од 1.25 милиони фунти. За Евертон тој одиграл 109 меча и постигнал 11 голови. Во јануари тој преоѓа во друг Премиер лигашки клуб Бирмингем Сити за 5 милиони фунти. Откако му истекува договорот со Бирмингем Сити во летото 2011 година, МекФаден се вратил во Евертон како слободен играч.

### Репрезентативна кареиера

МекФаден дебитира за Шкотска во 2002 година. Неговиот гол во квалификациите за Евро 2008 против Франција на стадионот Парк на Принцовте во Париз ќе биде запомнет како еден од најубавите голови на шкотската репрезентација.

Надворешни врски
----------------

* Џејмс МекФаден-Евертон профил[*мртва врска*]
* Џејмс МекФаден на soccerway
Култови и религија
------------------

Македонците негувале повеќе култови, кои биле поврзани со почитувањето на природните сили. Најраспространет бил култот на сонцето. Затоа сонцето го прикажувале на накитот, оружјето, особено на штитот. Тоа се среќава и на некои од монетите на македонските кралеви. Го почитувале култот на водата. Кон реките се однесувале како кон божества и им принесувале жртви. Македонците посебно ги почитувале лавот, јарецот, волкот и кучето. Нивни претстави можат да се сретнат на монетите од некои владетели или на други предмети.

Македонците верувале во повеќе богови. Врховно божество бил богот Диос, господар на небото. Покрај него ги почитувале Зејрена, божица на убавината, Дионис, бог на пролетта и други. Го почитувале и Херакле, кого го сметале за свој митски предок и родоначалник на кралската куќа.

Македонците имале свој свет град. Тоа бил градот Дион, којшто се наоѓал на северните падини на планината Олимп. Во Дион се одржувале македонските олимписки игри.

Начин на живеење
----------------

Македонците говореле на посебен јазик, кој бил сроден со јазиците на соседните народи – Хелените, Илирите и Тракијците. Го користеле хеленското писмо. Од јазикот на античките Македонци останале само траги: зачувани се само околу 150 одделни зборови, како и имиња на луѓе, места и реки.

Македонците имале календар од 12 месеци. Според него, годината започнувала во октомври. Со освојувањата на Александар III Македонски во Азија, овој календар почнал да се користи и таму. Македонците се разликувале од другите народи по начинот на облекување, по војувањето и по симболите што ги употребувале.

Македонците носеле посебна капа, наречена кавсија; македонските кралеви носеле врз неа и бела лента, или пак кралска дијадема. Тие имале и прстен- печатник и кралски жезол. Кралевите имале обичај да се прикажуваат со кожа од лав, по примерот на митскиот предок Херакле.

Остатоци од материјалната култура
---------------------------------

Македонските кралеви ковале свои монети. Тие биле изработувани од бронза, од сребро и од злато. На нив биле претставувани ликовите на владетелите, но имало и претстави од митологијата, од растителниот и од животинскиот свет во Македонија.

Во Македонија било развиено занаетчиството. Со искористување на рудниците се овозможил развој на повеќе занаети. Се изработувале украсни предмети(накит) од сребро и злато и предмети за секојдневна употреба (облека, садови, оружје).

Била развиена и градежната дејност. Се граделе раскошни палати на кралевите и убави куќи за благородниците, украсени со ѕидни слики и скулптури. Нивните подови биле украсени со прекрасни мозаици. Остатоците од материјалната култура и архео- лошките наоѓалишта покажуваат дека културата кај Македонците била високо развиена. Значајно археолошко наоѓалиште од тоа време е престолнината Пела, како и Кралските гробници во Кутлеш. Многу остатоци од материјалната култура од тоа време се пронајдени во Требениште (кај Охрид), Марвинци (кај Валандово), Вардарски Рид (кај Гевгелија) и на други места.
„Светото семејство" (1878)
**Џејмс Колинсон** (англ. *James Collinson*; (9 мај 1825

 – 24 јануари 1881

) — викторијански сликар, член на Предрафаелитското братство од 1848 до 1850 г.

Колиснон бил оддаден христијанин кого го привлекувал верскиот и високоцрковниот аспект на предрафаелитството. Се преобратил во католицизам, но подоцна му се вратил на високото англиканство за да може да се ожени со Кристина Росети, но совеста сепак го навела на католицизмот ја раскинал свршувачката. Кога Џон Еверет Миле бил обвинет за богохулство заради неговото дело „Христос во родителскиот дом", Колинсон го напуштил Братството под убедување дека оваа дружина го срамоти христијанството.

Во периодот на работа како предрафаелит, Колинсон објавил своја побожна песна во предрафаелитскиот часопис „Зародок" (*The Germ*) и насликал разни дела со верска тематика, меѓу кои најпозната е сликата „Одрекувањето на Св. Елисавета Унгарска" (1850). По напуштањето на Братството, Колинсон се запишал во исусовска свештеничка школа, но не успеал да ја заврши.

Во 1858 се оженил со Елиза Вилер, золва на сликарот Џон Роџерс Херберт, влијателен уметник во раниот период на предрафаелитите. Враќајќи му се на сликарството насликал повеќе нералигиозни слики на битова тематика, од кои најпознати се „Се издава" (*To Let*) и „Се продава" (*For Sale*), на кои се прикажани убави девојки во ситуации кои наведуваат на морлано искушение.

Од 1861 до 1870 работел како секретар на Здружението на британски уметници. Во подоцнежниот дел од животот живеел во Бретања, каде го насликал делото „Светото семејство" (1878).

Поврзано
--------

* Предрафаелити
* Список на предрафаелитски слики, вклучувајќи ги делата на Колинсон

|  |  |
| --- | --- |
| Ризница | „Џејмс Колинсон" на Ризницата ? |

* Џејмс Колинсон на Curlie (англиски)
* Предрафаелитската дружина Архивирано на 27 април 2009 г. — за уметниците, и техниките во текот на нивната стогодишна активност (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 228060548
* LCCN: no2015133326
* ISNI: 0000 0003 6277 4098
* BNF: cb149718303 (податоци)
* ULAN: 500018252
* RKD: 17783

 |

 |
**Гавран Арамбаша и Лимо** (српски: *Гавран Харамбаша и Лимо*) - српска епска (ајдучка) песна.

Содржина
--------

Ајдучкиот арамбаша Гавран му пишува писмо на својот побратим, арамбашата Лимо, барајќи од него да ја собере дружината и потоа да се сретне со него во планината, каде треба да му постават заседа на арачлијата Фазли. Двете дружини неколку дена чекаат да помине Фазли со богатството, а Лимо го губи трпението и му се заканува на Гавран дека ќе го убие, ако не му плати за изгубеното време. Тогаш, Гавран бега низ планината, но потоа ја здогледува поворката на арачлијата Фазли, кој се приближува придружуван од јунакот Петре Мркоњиќ, стотина Турци и триесет чувари. Ислашениот Гавран се враќа кај ајдуците, велејќи им се си одат дома, зашто не можат да ја совладаат придружбата на Фазли. Меѓутоа, Лимо не се плаши и поставува заседа при што тој го убива Петрета Мркоњиќ, а Стеван Росниќ го брака арачлијата Фазли. Кога го стигнува, Стеван сака да го убие, но Фазли го моли да му го поштеди животот и Стеван го ослободува. Сепак, штом малку се оддалечува, Фазли му се заканува на Стеван Росниќ, кој го стигнува и го убива. Кога се враќа на местото на битката, Стеван гледа дека Гавран и неговата дружина погинале, а потоа правично им го длеи пленот на ајдуците.

Осврт кон песната
-----------------

Лимо, или Лимун, бил ајдук од дружината на Бајо Пивљанин која била активна кон крајот на XVII век. За него не се знае многу, но тој е често опеан во народните песни. Другите ликови во песната не се познати, со исклучок на Петар Мркоњиќ, кој бил ајдук, но во песната е опишан како придружник на турскиот арачлија.

Наводи
------

1. ↑  *Хајдуци*. Београд: Народна књига, 1965, стр. 85-96.
2. ↑  *Хајдуци*. Београд: Народна књига, 1965, стр. 151.
**Гавро С. Богоевиќ** — виден македонски фармацевт. Роден е во Тетово на во 1884 година. Дипломирал во Виена во 1906, ја нострифицирал дипломата на цариградскиот медоцински факултет и отворил своја аптека во Скопје (1907-1908) со лабораторија за производство на фармацевтски препарати. Бил претседател на Дисциплински суд во Секцијата на Аптекарската комора на Кралството Југославија. Починал во Скопје во 1948 година.

Наводи
------

1. ↑  *Македонска енциклопедија*. **I** (I. изд.). МАНУ. ISBN 978-608-203-024-1.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Гадар**, наречен и **Гарар**, ― демон во исламската митологија и фолклорот поврзан со исламот. Гарар е опишан како демон кој наликува на кучиња или кози, чиј господар е Иблис и демон од пожарите на Самум. Обично женско, таа ги плени мажите за да ги нападне и да им ги осакати гениталиите. Овој демон се очекува да живее во пустини во близина на Црвеното Море.

Поврзано
--------

* Хин
* Сеирим

Наводи
------

1. ↑  Edward William Lane *The Thousand and One Nights: Commonly Called in England, The Arabian Nights' Entertainments : a New Translation from the Arabic, with Copious Notes, Band 1* Routledge, Warne, and Routledge, 1865 digitalized: 2 август 2007 стр. 32
2. ↑  Theresa Bane *Encyclopedia of Demons in World Religions and Cultures* McFarland, 10 јануари 2014 ISBN 9780786488940 стр. 148
Координати: 42°40′47″N 23°20′29″E﻿ / ﻿42.67972° СГШ; 23.34139° ИГД﻿ / 42.67972; 23.34139

**Борисова градина** - најголем парк кој се наоѓа во градот Софија, Бугарија. 

Во минатото, оваа градина се наоѓала во периферијата на градот, но денеска е дел од градот. Денеска овде се наоѓаат стадион Васил Левски и стадионот Бугарска армија. Во почетокот местото било познато како *Расадник* или *Цариградска градина*, а во времето на комунизмот како *Парк на слободата*. По падот на комунизмот, името на паркот повторно било преименувано според бугарскиот цар Борис III. 

|  |  |
| --- | --- |
|  |  
*Оваа статија поврзана со Бугарија е никулец. Можете да помогнете со тоа што ќе ја проширите*. |
**Богдан Ладомиров Наумоски** ( 1923
 во Пополжани, Кичевско —  1945

 во Гарешница, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од селско семејство, кое претежно се занимавало со земјоделие. Како младинец, во редовите на НОВ се вклучил во есента 1944 година во Петнаесеттата македонска бригада. Со Бригадата учествувал во борбите за ослободувањето на Кичево, а потоа во состав на Петнаесеттиот корпус заминал на Сремскиот Фронт. Загинал во борба со Германците кај местото Гарешница *(старо име: Кајгана)* во април 1945 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 92.
**Бабјачка Река** (бугарски: *Бабяшка река*) — река во Разлошко (Општина Белица), Пиринска Македонија која тече низ пределите на Велиичко-виденичкиот Дел на Западните Родопи. Во горното течение се нарекува **Грбница**, а главното име го добива откако ќе стаса во с. Бабјак. Извира од југозападната страна на Орцев Врв (Кавунтепе, 1.703,3 м).

Најпрвин реката тече на југозапад, а по с. Бабјак свртува на запад. Пред с. Лутово повторно свртува во југозападен правец. Завршува како лева притока на Места, јужно од с. Краиште. Долга е 16,9 км, а најголема притока е Чирек (десна). Долината на Бабјачка Река е сочинета од гранит, а поречието ѝ е покриено претежно со иглолисни шуми. Сливот зафаќа 31,2 км2, при средна надморска височина од 1.250 м.

Реката тече крај селата Лутово, Бабјак и Хахњово (Горно Краиште), сите во Општина Белица. Водите се користат за наводнување.

Поврзано
--------

* Западни Родопи

Наводи
------

1. 1 2  Христова, Нели (2012). *Речни води на България*. София: „Тип-топ прес". стр. 262. ISBN 978-954-723-080-4.
2. ↑  *Енциклопедия „Пирински край", том I*. Благоевград: Редакция „Енциклопедия". 1995. стр. 51. ISBN 954-90006-1-3.
3. 1 2  *Пирински край*, стр. 52
**Гагаифомауга** (самоански: Gagaʻifomauga) е округ во Самоа. Округот се наоѓа на островот Саваи.

Географија
----------

Округот се наоѓа во северниот дел на островот Саваи. Според податоците од пописот од 2016 година, островот има население од 4.878 жители. Округот ги вклучува селата: Аопо, Лефагаоали, Манасе, Сафуне, Сафоту, Самауга и Сасина. Административен центар на округот е Аопо. Манасе, Сафоту, Сасина и Сафуне се крајбрежни села, Самауга е на брдо покрај брегот а во внатрешноста е Аопо. Особено е познато селото Манасе поради тоа што голем број туристи доаѓаат поради традиционалните колиби (фале) на самата плажа.Сите села се поврзани со добар пат.

Околу селото Аопо има шумски резерват. Во селото може да се изнајмат и локални водичи за посета до планината Силисили.

Изборни единици
---------------

Сателитска снимка на округот.
Округот е поделен на три изборни единиц:.

* Гагаифомауга Бр. 1:
	+ Сафоту
	+ Манасе
* Гагаифомауга Бр. 2
	+ Самауга
	+ Лефагаоали
	+ Фалетагалоа (Сафуне)
	+ и селата Паиа, Салетеле, Лолуа, Сиуфага и Матаваи
* Гагаифомауга Бр. 3
	+ Аопо
	+ Сасина
	+ и селата Фагае и Летуи

Наводи
------

1. ↑   The Samoa Islands: Constitution, pedigrees and traditions by Augustin Krämer, p.72
2. ↑  „Territorial Constituencies Act 1963 (Samoa)". *Pacific Islands Legal Information Institute*. Архивирано од изворникот на 5 June 2011. Посетено на 29 May 2010.

Поврзано
--------

* Саваи
* Окрузи во Самоа

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Самоа |
| --- |
|  |
| 
* Аига-и-ле-Таи
* Ана
* Атуа
* Ваисигано
* Ва-о-Фоноти
* Гагаемауга
* Гагаифомауга
* Палаули
* Сатупаитеја
* Туамасага
* Фасалелеага

 | Знаме на Самоа |

 |

Координати: 13°29′S 172°30′W﻿ / ﻿13.483° ЈГШ; 172.500° ЗГД﻿ / -13.483; -172.500
**Асан Керим** (турски: *Asan Kerim*; Штип, 7 јануари 1921

 – Белград, 22 јули 1990

) — македонски и југословенски политичар и функционер, учесник во работничкото и комунистичкото движење на Македонија. Тој е татко на македонскиот политичар Срѓан Керим.

Животопис
---------

Керим е роден во Штип на 7 јануари 1921 година. Од 1941 година станал член на СКОЈ, а од 1942 година и на КПЈ. Во 1943 до септември 1944 година бил мобилизиран во трудовите единици на бугарскиот окупатор (Ново Село, Струмичко, и Чучулигово во Пиринска Македонија). Во единиците на НОВ на Македонија бил од септември 1944 година. Во октомври бил во Горно Врановци – во Агитпроп при ГШ на НОВ и ПОМ. По војната бил на повеќе општествено-политички функции: претседател на Собранието на градот Штип; генерален директор на Интеримпекс; член на Извршниот совет на СРМ (одговорен за економските односи со странство); пратеник во Сојузното собрание и претседател на Одборот за економски односи со странство.

Наводи
------

1. ↑  *ДАРМ, фонд, 427, ЦК на КПМ–СКМ, партиски досиеја, бр. на досие 5746А/ К, 95/ 9*
**„Грубо момче"** (англиски: *Rude Boy*) е британски филм од 1980 година, во режија на Џек Хезан (Jack Hazan) и Дејвид Мингеј (David Mingay), кој е и автор на сценариото заедно со Реј Генџ (Ray Gange). Главните улоги ги играат: Дејв Армстронг (Dave Armstrong), Бари Бејкер (Barry Baker), Тери Бари (Terry Barry) и членовите на рок-групата Клеш (The Clash). Филмот е снимен за време на концертните турнеи на Клеш низ Британија во 1978 година, насловени како *Clash on Patrol* и *Sort it Out*. На Берлинскиот филмски фестивал, филмот добил посебно признание и бил номиниран за наградата „Златна мечка".

Содржина
--------

Во филмот се прикажани доживувањата на панкерот Реј кој дава отказ од работата и почнува да работи како концертен техничар на групата Клеш...

Наводи
------

1. ↑  Rude Boy, britanski film (пристапено на 25.6.2022)
**Ванчо Бимбилов Митрески** (4 март 1928 во Врбјани, Охридско — 15 август 1944 во Гарани, Кичевско) македонски партизан, учесник во НОБ.

Животопис
---------

Ванчо Бимбилов Митрески е роден во селото Врбјани. Уште како многу млад се заинтересирал за ослободителното движење. Во 1943 година станал член на СКОЈ, а во НОБ се приклучил доброволно на 6 август 1944 година. Како борец на Шестата македонска бригада загинал во борбите против балистите кај селото Гарани на 15 август 1944 година.

Наводи
------

1. ↑ . . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
Бодисатва правејќи варадамудра. период пала, 12 век.
Позлатена бронзена статуа на Тара, Шри Ланка, 8 век н.е. Со десната рака, бодисатва прави варадамудра, гест на милосрдие или давање подароци, додека нејзината лева рака првично можеби држела лотос.
**Варадамудра** ― мудра и означува гест со рака и симболизира доделување благодети. За варадамудра се користи десната рака. Таа е испружена, со најгорната дланка и со прстите насочени надолу. Варадамудра и абхајамудра се најчестите од неколкуте други мудри видени на божествените фигури во уметноста на индиските религии.

Често отворената рака е прикажана со пупка од лотос во средината.

Извори
------

* *Dictionary of Hindu Lore and Legend* (ISBN 0-500-51088-1) од Ана Далапикола
Андреј Настовски во дресот на КК Куманово на натпревар против КК Гостивар, сезона 2021-2022
**Андреј Настовски** (роден на 23 август 2000 година) е македонски професионален кошаркар кој игра на позицијата плејмејкер. Моментално настапува за клубот Академија ФМП.

Кариера
-------

На 22 јануари 2018 година, на своето деби за МЗТ Скопје во АБА лигата постигна 3 поени против Црвена звезда во поразот на домашен терен од 58:92. 

Два дена подоцна, тој дебитираше за МЗТ Скопје во македонската лига постигнувајќи 16 поени и 9 асистенции во победата на домашен терен против Шкупи.

Во сезоната 2021-2022 пристигнува во составот на КК Куманово, а моментално настапува за Академија ФМП.


1. ↑  . Отсутно или празно `|title=` (help)
**Ања Андерсен** (родена во 1969 година) е позната поранешна данска ракометарка.

Биографија и кариера
--------------------

Во својата кариера Андерсен играла за Олборг, Икаст, Виборг, Бекелагет (во два наврати) и Вердер Бремен.

Андерсен била моторот на данската женска ракометна репрезентација во 1990-тите. За данската репрезентација одиграла 133 натпревари во периодот меѓу 1989 и 1999 година, при што, постигнала 725 голови. Во моментов е трет стрелец на данската репрезентација на сите времиња. Со репрезентацијата на Данска, таа освоила повеќе медали, како што се:

* сребрен медал на Светското ракометно првенство во Норвешка, во 1993 година,
* златен медал на Европското ракометно првенство во Германија, во 1994 година,
* бронзен медал на Светското ракометно првенство во Австрија и Унгарија, во 1995 година,
* златен медал на Европското ракометно првенство во Данска, во 1996 година,
* златен медал на Олимписките игри во Атланта, во 1996 година, и
* златен медал на Светското ракометно првенство во Германија, во 1997 година.

Ања Андерсен се смета за најдобрата данска ракометарка, а според многумина, и најдобрата светска ракометарка на сите времиња. Во 1997 година, од страна на "Меѓународната ракометна федерација" (IHF) била прогласена за ракометарка на годината, како единствена Данкиња која има добиено такво признание.

Поради проблеми со срцето, Андерсен ја прекинала кариерата во 1999 година, но веднаш продолжила да работи како тренер на клубот "Слагелсе", кој успеала да го внесе во првата лига на Данска. Под нејзиното водство, "Слагелсе" трипати станал шампион на Данска, а во 2004, 2005 и 2007 година победил и во ракометната Лига на шампионите. Подоцна, кратко време, Андерсен била тренер на клубовите "Копенхаген" и "Валча" и селектор на репрезентацијата на Србија, со кои не постигнала никаков посериозен успех. Потоа, Андерсен работела како коментатор за телевизијата "ТВ2".

Наводи
------

1. ↑  "Легендата со нетрпение го чека мечот со Македонија", *Дневник*, година XVI, број 5034, петок, 7 декември 2012, стр. 29.
Бригела
**Бригела** (Brighella) – личност од Комедија дел арте, можеби еден од најчудните ликови. Тој е ѕани.

Тој е еден од најстарите и најпостојани типови на слуга на италијанската комедија. Неговото име доаѓа од италијанскиот збор „briga" – кавга. Тој е бивш селанец, како и Арлекин, од Бергамо, кој зборува на дијалект типичен за таа област. Работи како слуга и често краде и лаже. Носи платнена бела блуза, долги бели панталони, палто и бела шапка. Костумот му е опшиен со зелени рабови. На појасот носи црн каиш на кој се прикачени бодеж и кесе. Обувките му се од жолта кожа. Носи темна маска (вообичаено маслинесто зелено), со црни мустаќи и брада.

Способен за сè, дрзок со жените, фалбаџија кога нема од што да се плаши, Бригела може, благодарение на медениот јазик, музичкиот и танцов талент и на ретката умешност, да дава различни услуги. Тој нема аверзија кон никаква професија и станува, според потребите на пригодата, војник, судски службеник, слуга на џелат. Тој е меанџија, кој и покрај малите улоги, ги тера гледачите да ја разберат претставата. Тој е умен слуга, стројник, манипулира со своите господари.

Надворешни врски
----------------

* Опис на Бригела
* Карнавелот во Венеција, информација за Бригела Архивирано на 14 октомври 2006 г.
* (италијански) (англиски) Sipario Бригела Архивирано на 17 јануари 2007 г.

|  |
| --- |
| Комедија дел арте |
| БригелаБригела | Арлекин |
Бригела |
Буратино |
Инаморати |
Доторе |
Ѕани |
Џопино |
Ил Капитано |
Касандра |
Ковиело |
Коломбина |
Панталоне |
Педролино |
Пулчинела |
Скарамуча |
Стентерело |
Тартаља |
Труфалдино |
Фантеска | АрлекинАрлекин |
**Берат** ― указ, диплома, повелба; акт на султановата канцеларија со тугра, односно наредба што ја издавал султанот лично.

Поспецијално означува чин на поставување, указ за наименување на должност. Бидејќи сите назначувања во турската држава ги вршел султанот, *берат* секогаш се издавал во негово име, придужен со епитетот хумајун (царски). Тимарите со износ од 6000 акчиња годишно им се доделувале со берати на беглербеговите. По секое доаѓање на нов султан на престолот, *бератите* за феудалните поседи биле обновувани.

Наводи
------

1. 1 2  *Македонски историски речник*. Скопје: ИНИ. 2000. стр. 69. ISBN 9989-624-46-1. На `|first=` му недостасува `|last=` (help)
Беџаја

**Беџаја** (be'ʒaja, **Бгајет** на берберски; بجاية на арапски) е средоземно пристаниште на Беџајскиот Залив во провинцијата Беџаја во северен Алжир.

Населението на градот во 1998 било 147,076 жители. Беџаја е најсеверната крајна точка за нафтоводот од Сахара, што го прави овој град да биде главното пристаниште за нафта на бреговите на Средоземното Море.

|  |  |
| --- | --- |
| Stub icon | *Оваа статија место во Африка е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 125622353
* LCCN: n91017454
* GND: 4087103-4
* SUDOC: 027671240
* BNF: cb11580622s (податоци)

 |

 |
Шише Бианчело дел Метауро
**Бианчело дел Метауро** е вино со контролирано потекло направено во провинцијата Пезаро и Урбино, во регионот Марке, Италија.

Географија
----------

Регионот лежи на источниот брег на Италија, блиску до Пезаро и ги опфаќа градовите Фано и Сенигалија. Винскиот регион целосно се наоѓа во два поголеми области: Коли Песареси и Фалерио деи Коли Асколани и го дели својот јужен дел и со Лакрима ди Моро Алба.

Винскиот регион се состои од ридови кои се протегаат од запад кон исток покрај реката Метауро, во северниот дел на Марке. Почвата е претежно песочна глина.

Историја
--------

Според легендата, римската војска ги победила картагинските сили предводени од братот на Ханибал, Хасдрубал, поради големата употреба на вино Бианчело пред големата битката.

Вино
----

Бианчело дел Метауро е уникатен бидејќи е направен речиси целосно од грозје Бианчело (исто така познато како Бианкело или Бианкучио). Бианчело мора да се состои од најмалку 95% од смесата.

Наводи
------

1. ↑  Joseph Batianich & David Lynch Vino Italiano: The Regional Wines of Italy" pg 417 Clarkson Potter Publishers ISBN 9781400097746
**Антагонизам** се зема како синоним за спротивност и најтешка форма на општествени противречности. Општествените науки ја познаваат поделбата на спротивностите на антагонистички (непомирливи) и неантагонистички. Поимот спротивставеност има важна улога во психолошките теоретски системи, особено во психоанализата, во која антагонизмот помеѓу свесниот и несвесниот дел на личноста има важна улога во теоретските објаснувања на однесувањата. Односот помеѓу свесното и несвесното во човекот не е паралелен или неутрален, туку непосредно антагонистички.
**Девствените Острови** (англиски: Virgin Islands) е архипелаг во Карипско Море. Островите се поделени во две зони. Британски Девствени Острови на исток и север, кои се сопственост на Велика Британија. Американски Девствени Острови, на запад и југ, се сопственост на САД. Кристифор Колумбо ги нарече островите **Света Урсула и Единаесет Илјади Девици** по легендата за Света Урсула. Тука живееја Карип Индијанците, кои се истребени од страна на Шпанија која ги освои островите во 1555. Данска и Англија презедоа власт над островите во 17 век.

Подоцна, на островите беа доведени црни робови од Африка за работа на плантажите. Денес, нивните потомци се мнозинство на островите. Данска својот дел на островите го продаде на САД во 1917 година. Најголеми острови во американскиот дел се: Сент Томас, Сент Крој и Сент Џон, додека пак во британскиот дел се: Тортола, Вирџин Горда, Анегада и Јост ван Дајк. Островите се релативно мали со население од околу 110.000. Главна стопанска гранка е туризмот.

Поголеми острови
----------------

| Место | Остров | Површина | Население (2010) | Администрација |
| --- | --- | --- | --- | --- |
| 1 | Сент Кро | 214 км² | 50,601 |  САД |
| 2 | Вијекес | 135 км² | 9,301 |  САД |
| 3 | Сент Томас | 80.91 км² | 51,634 |  САД |
| 4 | Тортола | 55.7 км² | 23,908 |  Британски Девствени Острови |
| 5 | Сент Џон | 51 км² | 4,170 |  САД |
| 6 | Анегада | 38 км² | 200 |  Британски Девствени Острови |
| 7 | Кулебра | 30.1 км² | 1,818 |  САД |
| 8 | Вирџин Горда | 21 км² | 3,000 |  Британски Девствени Острови |
| 9 | Јост Ван Дајк | 8 км² | 297 |  Британски Девствени Острови |

Поврзано
--------

* Британски Девствени Острови
* Американски Девствени Острови
* Шпански Девствени Острови
* Холандски Девствени Острови

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 247183797
* LCCN: sh85068598
* GND: 4073124-8
* NKC: ge212909

 |

 |
Бенјамин Клајбринк на Европското првенство во мечување 2007

**Бенјамин Клајбринк** (герм. *Benjamin Philip Kleibrink*, р. 30 јули, 1985 во Крефелд) — германски мечувалец во дисциплината флорет.

Неговото најголемо достигнување е освојувањето на златниот медал во дисциплината поединечен флорет во машка конкуренција на Летните олимписки игри 2008 во Пекинг. На овој натпревар тој ги поразил Кента Чида (15-10), Леј Шенг (15-7), Џу Џин (15-4), а на крај, во финалето и Јуки Ота (15-9). Клајбринк освоил второ место на Европското првенство во мечување во 2007 кога бил поразен со 15-13 од италијанецот Андреа Балдини. Освоил и бронзен медал на Светското првенство во мечување 2007, каде во полуфиналето со 15-4 бил поразен од сонародникот Петер Јопих.

Достигнувања
------------

 Европско првенство во мечување 2007, флорет
 Светско првенство во мечување 2007, флорет

|  |  |
| --- | --- |
| Stub icon | *Оваа статија поврзана со мечувалството е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Знаме на ГерманијаБиографска икона | *Оваа биографска статија за личност од Германија е никулец. Можете да помогнете со тоа што ќе ја проширите.** п
* р
* у
 |
**Љубов во тројка** (руски: *Третья Мещтанская*) – советски филм од 1927 година, во режија на Всеволд Пудовкин, а според сценариото на Абрам Ром и Виктор Шкловски. Главните улоги ги играат: Људмила Семјонова, Николај Баталов и Владимир Фогел. Сценариото е напишано според една статија во весникот „Комсомолска правда" во која било опишано како една родилка во болницата ја посетила двајца комсомолци кои се претставиле како татковци на детето, со објаснение дека „вистинските комсомолци не го познаваат чувството на љубомора". Овој филм е еден од ретките советски филмови кои се занимаваат со сексуалноста. Тој добил негативни критики во весникот „Правда", а во конзервативните области на СССР публиката го дочекала со непријателски став. Исто така, и некои западни земји одбиле да го прикажуваат поради истакнувањето на неморалот.

Содржина
--------

На улицата Мештанска, во Москва, во еден малечок стан живее брачниот пар Људмила и Николај, кои како привремен станар го примаат Владимир, пријателот на Николај. Владимир и Људмила започнуваат љубовна врска, а кога ќе дознае за тоа, Николај не презема ништо, туку одлучува да ја сподели сопругата со својот пријател, со што се создава љубовен триаголник.

Наводи
------

1. ↑  Кинотека на Македонија, Програма - ноември 2015
**Девојката што паѓа** е расказ од италијанскиот писател Дино Буцати. Расказот е објавен на македонски јазик во неколку наврати: во збирката раскази на Буцати од 2005 година „Продавница на тајни", во издание на „Ѓурѓа" (со наслов „Девојката која пропаѓа"); во збирката раскази на Буцати од 2005 година со наслов „Девојката што паѓа", издание на „Темплум"; во 2011 година, повторно од издавачката куќа „Темплум", како дел од антологијата „Пат околу светот во 20 раскази". Преводот на македонски јазик го извршиле Кристина Плечиќ и Радица Никодиновска.

Содржина
--------

Марта е девојка на 19 години, која се фрла од врвот на еден висок облакодер. Додека паѓа надолу, таа ги гледа светлините на градот, а богатите луѓе од горните катови на зградата ја поздравуваат. Кога стигнува до подолните катови, таа забележува дека околу неа паѓаат многу други девојки. Притоа, таа веќе се претворила во старица за која никој не се интересира, па дури не се слуша ниту звукот од ударот на нејзиниот пад на земјата.

Наводи
------

1. ↑  Владимир Јанковски (уредник), *Пат околу светот во 20 раскази: Антологија на светскиот расказ*, Темплум, Скопје, 2011, стр. 38-44.
2. ↑  Дино Буцати, *Девојката што паѓа*, Темплум, Скопје, 2005, стр. 66-72.
3. ↑  Дино Буцати, *Продавница на тајни*, Ѓурѓа, Скопје, 2005, стр. 157-162.
**Брезничка Река** (бугарски: *Брезнишка река*) или **Туфча** — река во Неврокопско, Пиринска Македонија, десна притока на Места. Долга е 27 км.

Реката извира од Горното Брезничко Езеро (на 2.587 м.н.в.) во Брезничкиот Цирк на Пирин. Најпрвин тече на југоисток, прави голем лак испакнат кон југ, свртува на североисток и стасува до с. Брезница. Во овој дел долината ѝ е длабока и добро пошумена. По селото свртува на југоисток и навлегува во долина со обесшумени и соголени страни. Се влева во десниот брег на Места, на 524 м.н.в. 1 км западно од селото Балдево.

Сливот зафаќа површина од 123 км2, што претставува 3,57 % од вкупниот слив на Места. Главни притоки: → лева, ← десна

* ← Јанколица
* → Мишовска Река (Мишово Дере)
* → Глоговица
* → Речиште
* ← Глобоштица
* ← Маревска Река (најголема)

Средниот годишен истек кај с. Брезница изнесува 1,42 м3/с. Најполноводна е во мај, а најслабоводна во септември.

Селото Брезница во Општина Неврокоп (Г. Делчев) е единственото населено место по течението на реката.

Мал дел од водите на реката во нејзиното долно течение се користат за наводнување.

Карти
-----

* Лист од карта K-34-87. Размер: 1 : 100 000[*мртва врска*]
* Лист од карта K-34-96. Размер: 1 : 100 000

Поврзано
--------

* Неврокопско

Наводи
------

1. ↑  Мичев, Н и Ц. Михайлов, И. Вапцаров и Св. Кираджиев, Географски речник на България, София 1980 г. стр. 65.
**Багахангај** (монголски: *Багахангай*) е еден од деветте окрузи на Улан Батор во Монголија, кој е поделен на два помали окрузи *Ондор Толгој* и *Багахангај*.

Багахангај е всушност ексклава оддалечена од Улан Батор околу 140 км и се наоѓа во покраината Тов. Градот е основан како воена база на советската војска.

Поврзано
--------

* Список на градови во Монголија
* Области во Монголија
* Улан Батор

Координати: 47°21′15″N 107°29′03″E﻿ / ﻿47.35417° СГШ; 107.48417° ИГД﻿ / 47.35417; 107.48417

|  |  |
| --- | --- |
| Stub icon | *Оваа статија за Монголија е никулец. Можете да помогнете со тоа што ќе ја проширите.** п
* р
* у
 |
**Апостол Лука** е еден од четирите евангелисти чии дела денеска се наоѓаат во Новиот завет. Според едни, тој им припаѓал на Дванаесет апостоли, а според други не бил во редот на овие апостоли туку во Седумдесет апостоли. По Христовото воскресение, апостол Лука напишал Евангелие за животот и делото на Исус, па главно поради ова тој е познат ѝ како *Евангелист*.

Се смета дека Лука бил по националност Грк, роден во Антиохија. Во младоста се занимавал со изучување на старогрчката филозофија, медицина и иконопис. Според теоријата, Апостол Лука бил оној кој го повикал на Апостол Павле да дојде во Македонија. Се смета дека тој бил првиот кој ги насликал иконите на Исус Христос, Пресвета Богородица и на апостолите Петар и Павле. Апостол Лука се смета за основоположник на христијанскиот иконопис.

По смртта на апостол Павле тој заминал да го проповеда Евангелието во Италија, Далмација и Македонија.

Свети Лука го напишал третото Евангелие од Новиот завет. Во преден план, евангелието на Лука било наменето за христијанските заедници, кои се состоеле претежно од луѓе кои претходно верувле во паганските обичаи или пак евреи. Некои редови од евангелието, како *Parable of the Prodigal Son и Parable of the Good Samaritan* се споменуваат само во ова евангелие. Исто така, ова евангелие дава посебен акцент на молитвата, улогата на Светиот Дух. Освен ова евангелие, се смета дека апостол Лука ги напишал и Апостолските дела. Всушност, Делата на светите апостоли и Евангелието на Лука во некои изданија на Библијата биле претставени како една книга.

Апостол Лука доживеал длабока старост но не се откажал од христовото учење. Според едни извори на 84-годишна возраст во Грција бил мачен и обесен на маслинка, а според други умрел од природна смрт. Телото на светиот евангелист Лука за време на императорот Константин Велики било пренесено во Цариград и погребано во црквата на Светите апостоли заедно со телата на Свети Андреј Првоповикан и свети Тимотеј.

Нзводи
------

1. ↑  „Saint Luke the Evangelist". Star Quest Production Network. Архивирано од изворникот на 2018-12-26. Посетено на 2008-12-27.
2. ↑  Donald Guthrie, *New Testament Introduction* (Leicester, England: Apollos, 1990), p. 105.
3. ↑  Udo Schnelle, *The History and Theology of the New Testament Writings*, p. 259.
4. ↑  *The Books of The Bible* (Colorado Springs: International Bible Society, 2007); *The Original New Testament* (San Francisco: Harper & Row, 1985).

Надворешни врски
----------------

* Евангелие според апостол Лука Архивирано на 29 октомври 2007 г.
* МПЦ - Светиот апостол и евангелист Лука

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 305863610
* LCCN: n50082065
* ISNI: 0000 0004 4458 4626
* GND: 118575198
* SELIBR: 332965
* BNF: cb11947695j (податоци)
* BIBSYS: 90108180
* MusicBrainz: 0c9f3966-66c7-4f03-bc48-9e098bfaac00
* NKC: jn20000720155
* BNE: XX1008196

 |

 |
**Љубов и бес** (италијански: *Amore e rabbia*) - италијанско-француски филм од 1969 година. Филмот е омнибус од неколку посебни делови режирани од: Бернардо Бертолучи („Агонија"), Марко Белокио, Пјер Паоло Пазолини, Жан-Лик Годар, Елда Татоли и Карло Лизани („Рамнодушност"). Во него, режисерите толкуваат неколку параболи од евангелијата.

Содржина
--------

### Рамнодушност

Маж и жена доживуваат сообраќајна несреќа во која жената е тешко повредена и мора итно да биде пренесена на болница. Полицијата запира еден возач и ја става жената во неговиот автомобил, наложувајќи му да го ја однесе кон болницата. Меѓутоа, тој скршнува, го остава автомобилот на улица и бега.

### Агонија

Еден бискуп е смртно болен и има визија на Господ кој му вели дека залудно го потрошил животот. Во собата во која лежи влегува група мажи и жени (глумци) кои во стилот на „Living Theatre" ги прикажуваат смртните маки. Најпосле, бискупот умира.

### Секвенца со цвет од хартија

Младо, наивно момче шета по улиците со цвет од хартија, а околу себе среќава луѓе кои се принудени на макотрпна работа за да преживеат. Во позадината се прикажуваат сцени од воени разурнувања. Најпосле, од небото удира молња која го убива момчето поради неговата безгрижност.

### Љубов

На една тераса седат маж и девојка разговарајќи за друг пар. Притоа, другиот маж и неговата жена водат разговор за демократијата и револуцијата.

### Да расправаме, да расправаме

Во еден амфитеатар упаѓа група студенти. Тие ја прекинуваат наставата и бараат реформи на универзитетот, а ним им се спротивставуваат професорите и дел од студентите. На крајот доаѓа полицијата која применува сила врз бунтовните студенти.

Наводи
------

1. ↑  HRT, Ljubav i bijes, talijansko-francuski film (пристапено на 5.5.2020)
„**Девојки шпионки**" е француска анимирана телевизиска серија продуцирана од француската компанија Маратон Продукција. Главни улоги се три тинејџерки супершпионки од Беверли Хилс – Калифорнија, Кловер, Семи и Алекс. Тие тајно се борат со меѓународниот криминал со посебни машини добиени од својот шеф, Џери, кој е основач и раководител на тајната "Светска организација за заштита на луѓето". Тие мораат да ги избалансираат своите мисии со секојдневниот живот, како што се одржувањето на тајните идентитети, училиштето (средно, сезона 1–4; факултет, сезона 5), момчињата, а тука е и нивниот школски соперник – примадоната по име Менди.

|  |  |
| --- | --- |
| Stub icon | *Оваа статија за телевизија е никулец. Можете да помогнете со тоа што ќе ја проширите.** п
* р
* у
 |
**Бабури** (исто така позната како слатка пиперка, пиперка или capsicum / kæpsɪkəm /) — сортата на пиперки од видот Capsicum annuum. Сортите на растението на овој вид пиперка произведуваат плодови во различни бои, вклучувајќи црвена, жолта, портокалова, зелена, бела и виолетова. Бабурите понекогаш се групираат со помалку лути сорти на пиперка како „слатки пиперки".

Потекло
-------

Пиперките потекнуваат од Мексико, Средна Америка и северниот дел на Јужна Америка. Семиња од пиперки биле увезени во Шпанија во 1493 година, а оттаму се ширеле во Европа и Азија. Благата пиперка бабура бил развиена во 1920-тите, во Сегед, Унгарија.

Одгледување
-----------

Претпочитаните услови за одгледување на пиперките бабури вклучуваат топла, влажна почва со умерена температура од 21 до 29 °C. Одгледувањето бабури е доста застапени во Македонија и тоа особено во: битолското поле во Пелагонија, Струмичко, Велешко и Скопско.

Исхрана
-------

Бабурите се дел и од традиционалната исхрана во македонската кујна. Познатото јадење и специјалитет полнети пиперки, често се прави со бабури. Бабурите исто така се поткиселуваат и ставаат во различниа видови на туршија и зимница, како и во мезиња каде бабури се ставаат во кисела павлака или урда.

Галерија
--------

* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија
* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија
* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија
* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија
* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија
* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија
* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија
* Одгледување на бабури во нива во Пелагонија, МакедонијаОдгледување на бабури во нива во Пелагонија, Македонија